b'\n_START_ARTICLE_\nJon Macken\n_START_SECTION_\nKlubblag\n_START_PARAGRAPH_\nJon Macken startet sin fotballkarriere i Manchester United, men han forlot United i 1997 uten \xc3\xa5 ha spilt en obligatorisk kamp. Preston North End ble hans neste klubb, og han debuterte for Preston den 9. august 1997 i en ligakamp mot Gillingham. Mackens f\xc3\xb8rste m\xc3\xa5l for Preston kom 12. august 1997 da Preston slo Rotherham United 3-1 i den engelske ligacupen, og fire dager senere kom hans f\xc3\xb8rste ligam\xc3\xa5l da the Lilywhites vant 2-1 over Millwall. Totalt spilte Macken 29 ligakamper og han scoret 6 ligam\xc3\xa5l for Preston i 1997/98-sesongen. Den p\xc3\xa5f\xc3\xb8lgende sesongen ble det 42 ligakamper og 8 ligam\xc3\xa5l f\xc3\xb8r han i 1999/00-sesongen noterte seg for 44 ligakamper og 22 ligam\xc3\xa5l. I hans fjerde sesong som Prestonspiler ble det 19 ligam\xc3\xa5l p\xc3\xa5 38 kamper, mens han i sin siste sesong for klubben fra Lancashire scoret 8 m\xc3\xa5l p\xc3\xa5 31 ligakamper._NEWLINE_I februar 2002 kj\xc3\xb8pte Manchester City Macken for \xc2\xa35 000 000. Han debuterte for City 8. mars 2002 da de slo Bradford City 2-0 i en ligakamp. Macken ble byttet inn i denne kampen i det 80. spilleminutt og i det 90. spilleminutt scoret han sitt f\xc3\xb8rste m\xc3\xa5l the Sky Blues da han la p\xc3\xa5 til 2-0. P\xc3\xa5 sine 8 ligakamper i siste del av 2001/02-sesongen laget han 5 ligam\xc3\xa5l for City. I 2002/03-sesongen ble det ingen ligam\xc3\xa5l p\xc3\xa5 5 ligakamper, mens han den neste sesongen scoret 1 m\xc3\xa5l p\xc3\xa5 15 ligakamper. I hans siste sesong, 2004/05-sesongen, for klubben fra Manchester ble det 1 ligam\xc3\xa5l p\xc3\xa5 23 kamper._NEWLINE_Sommeren 2005 gikk han for et ukjent bel\xc3\xb8p til Crystal Palace, og han debuterte for Palace 6. august 2005 da de tapte 2-1 for Luton Town i en ligakamp. Hans f\xc3\xb8rste nettkjenning for the Eagles kom 15. oktober 2005 da Palace vant 4-1 over Coventry City i en ligakamp. Totalt ble det 2 ligam\xc3\xa5l p\xc3\xa5 24 kamper for Macken i 2005/06-sesongen. Etter \xc3\xa5 ha spilt 2 ligakamper for Palace i starten p\xc3\xa5 2006/07-sesongen skrev han under p\xc3\xa5 et l\xc3\xa5neopphold hos Ipswich Town i september 2006. Han debuterte for Ipswich 9. september 2006 i en ligakamp mot Southampton, mens hans f\xc3\xb8rste m\xc3\xa5l for the Tractor Boys kom 17. oktober 2006 i en ligakamp mot hans gamle klubb, Preston North End. Etter \xc3\xa5 ha laget 3 ligam\xc3\xa5l p\xc3\xa5 14 kamper vendte han tilbake til Crystal Palace i januar 2007._NEWLINE_Den 31. januar 2007, p\xc3\xa5 overgangsvinduets siste dag, gikk Macken gratis til Derby County. Han spilte sin f\xc3\xb8rste kamp for Derby den 10. februar 2007 da klubben spilte 2-2 mot Hull City i en ligakamp. Totalt spilte han 8 ligakamper og 3 andre obligatoriske kamper for Derby i siste del av 2006/07-sesongen. I starten p\xc3\xa5 2007/08-sesongen fikk han ikke noen obligatoriske kamper for Derby County, og han valgte derfor \xc3\xa5 takke ja til en l\xc3\xa5neavtale med Barnsley i november 2007. Han debuterte for the Tykes den 3. november 2007 i en ligakamp mot Preston, mens hans f\xc3\xb8rste m\xc3\xa5l for Barnsley kom 22. desember 2007 da de tapte 3-2 for Bristol City i en ligakamp. Etter \xc3\xa5 ha scoret 3 m\xc3\xa5l p\xc3\xa5 11 kamper for klubben fra South Yorkshire vendte han tilbake til Derby County den 27. desember 2007.\n_START_SECTION_\nLandslag\n_START_PARAGRAPH_\nJonathan Macken debuterte p\xc3\xa5 det irske landslaget den 18. august 2004 da Irland spilte 1-1 mot Bulgaria i en vennskapskamp. Macken startet kampen p\xc3\xa5 innbytterbenken, men han fikk sin debut da han erstattet Clinton Morrison i det 64. spilleminutt.'